**Նախագիծ 11-104**

**ՈՐՈՇՈՒՄ N \_\_\_\_Ա  
\_\_\_\_\_\_\_\_\_\_\_\_\_\_ 2021թ.**

**ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՊԱՇԱՐԸ՝ 245530 ԿԳ ՑՈՐԵՆԸ ՕՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21)-րդ և 42)-րդ կետերով, հաշվի առնելով ցորենի միջինացված գինը, Կապան համայնքի բնակավայրում ցորենի բերքահավաքը կազմակերպելու և արդյունքները ամփոփելու հանձնաժողովի 27.07.2021թ. ակտը և համայնքի  ղեկավարի  առաջարկությունը, ***Կապան համայնքի ավագանին*** ***որոշում  է.***

1. Համայնքի սեփականություն հանդիսացող պաշարը՝ 245530 կգ ցորենից օտարել.

1) Հրապարակային սակարկություններով օտարել 236330 կգ ցորենը ՝ մեկնարկային գին սահմանելով 30246400 /երեսուն միլիոն երկու հարյուր քառասունվեց հազար չորս հարյուր/ դրամ:

2) 9200 կգ ցորենը, որը պիտանի է միայն որպես անասնակեր, օտարել նվիրատվության կարգով, որպես աջակցություն համայնքի գյուղական բնակավայրերի բնակիչներին:

1. Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

ՀԻՄՆԱՎՈՐՈՒՄ  
ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Համայնքի զարգացման ներդերումներն և բյուջեի եկամուտները ապահովելու նպատակով համայնքի սեփականություն հանդիսացող պաշարը՝ 236330 կգ ցորենը օտարել հրապարակային սակարկություններով: 9200 կգ ցորենը, որը պիտանի է միայն որպես անասնակեր, օտարել նվիրատվության կարգով, որպես աջակցություն համայնքի գյուղական բնակավայրի բնակիչներին:

***ՏԵՂԵԿԱՆՔ***

ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

Կապան համայնքի ավագանու որոշման նշված նախագծի ընդունման կապակցությամբ Կապան համայնքի բյուջեում նախատեսվում է եկամուտների ավելացում՝ 30246400 /երեսուն միլիոն երկու հարյուր քառասունվեց հազար չորս հարյուր/ դրամ: